**Ministru kabineta noteikumu projekta “Noteikumi par atbalstu eksportējošiem nodokļu maksātājiem Covid-19 krīzes seku pārvarēšanai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai noteiktu tiesisko regulējumu Covid-19 pandēmijas valsts apdraudējuma un tā seku novēršanas un pārvarēšanas pasākumiem laika posmam pēc ārkārtējās situācijas beigām, kamēr vien būs nepieciešami īpaši pasākumi un atbalsta mehānisms Covid-19 apdraudējuma un tā seku novēršanai, Saeimā 05.06.2020 apstiprināts „Covid-19 infekcijas izplatības seku pārvarēšanas likums. Noteikumu projekts “Noteikumi par atbalstu eksportējošiem nodokļu maksātājiem Covid-19 krīzes seku pārvarēšanai” (turpmāk – Projekts) nosaka kritērijus un kārtību, atbilstoši kurai eksportējošais krīzes skartais nodokļu maksātājs var pieteikties atbalstam granta veidā darba samaksas kompensēšanai Covid-19 krīzes seku pārvarēšanai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts, balstoties uz 08.06.2020. Krīzes vadības grupas uzņēmējdarbības veicināšanai sakarā ar Covid-19 izplatību nolemto un Covid-19 infekcijas izplatības seku pārvarēšanas likuma 2.pantu un 15.panta trešo daļu valsts tautsaimniecības drošības nodrošināšanai, kas pēc ārkārtējās situācijas beigām noregulē pasākumus Covid-19 pandēmijas valsts apdraudējuma un tā seku novēršanai un pārvarēšanai, kamēr būs nepieciešami īpaši pasākumi un atbalsta mehānisms Covid-19 apdraudējuma un tā seku novēršanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai gan valstī izsludinātā ārkārtējā situācija pēc 2020.gada 9.jūnija tiek atcelta, pastāv dažāda veida ierobežojumi, kas kopumā kavē tautsaimniecības attīstību un ekonomikas atveseļošanos, līdz ar to joprojām nepieciešams īstenot īpašus pasākumus un atbalsta mehānismus Covid-19 seku pārvarēšanai.  “Covid-19 infekcijas izplatības seku pārvarēšanas likuma” 2.pants noteic, ka Ministru kabinets, izvērtējot ekonomisko situāciju, nosaka kritērijus un kārtību šā likuma 2. un 15. pantā noteikto pasākumu un īpašo atbalsta mehānismu piemērošanai nodokļu maksātājiem, kurus skārusi krīze saistībā ar Covid-19 izplatību.  Lai nodrošinātu atbalsta turpināšanu nodarbinātības sekmēšanai, nepieciešams izveidot jaunu instrumentu Covid-19 krīzes seku pārvarēšanai nodarbinātības sekmēšanai eksportējošiem nodokļu maksātājiem.  Projekts paredz noteikt kritērijus, pieprasīšanas un piešķiršanas kārtību, kurus piemēro likuma “Covid-19 infekcijas izplatības seku pārvarēšanas likuma” ietvertajā atbalsta mehānismā eksportējošiem krīzes skartajiem nodokļu maksātājiem granta veidā darba samaksas kompensācijai. Atbalsta mehānisms noteikts pamatojoties uz 2020.gada 8.jūnija Krīzes vadības grupas uzņēmējdarbības veicināšanai nolemto, konsultējoties ar uzņēmēju pārstāvošajām organizācijām saskaņā ar Eiropas Komisijas 2020.gada 19.marta Komisijas paziņojumā “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01) (turpmāk - Komisijas paziņojums) 22.punktā noteikto.  Šo noteikumu ietvaros kompensāciju var saņemt sīkie (mikro), mazie un vidējie saimnieciskās darbības veicēji, kuri atbilst Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. Pantu (turpmāk - Komisijas Regula Nr.651/2014), 1. pielikuma noteiktajai definīcijai, kā arī lielie saimnieciskās darbības veicēji - juridiskas personas, kas atbilst Komisijas Regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2.panta 24.punktā noteiktajai definīcijai.  **Atbalsta piešķiršanas kritēriji un pieprasīšanas kārtība**  Lai pretendētu uz atbalstu, eksportējošais krīzes skartajam nodokļu maksātājam ir jāatbilst sekojošiem kritērijiem:  a) preču un pakalpojumu eksporta apjoms un preču un pakalpojumu piegādes apjoms Eiropas Savienības teritorijā, izņemot Latvijā, 2019.gadā sasniedza vismaz 1 000 000 *euro*;  b) kuru ieņēmumi no saimnieciskās darbības Covid – 19 krīzes ietekmē vienā mēnesī laika periodā no 2020. gada aprīļa līdz jūnijam, salīdzinot ar 2019.gada attiecīgo mēnesi, ir samazinājušies par 20 procentiem;  c) kuru darbiniekiem izmaksātā mēneša vidējā bruto darba samaksa, par kuru ir veiktas valsts sociālās apdrošināšanas obligātās iemaksas, 2019. gadā ir ne mazāka kā 800 *euro*.  d) Atbalstam būs tiesīgi pieteikties eksportējošie krīzes skartie nodokļu maksātāji, kuriem uz iesnieguma iesniegšanas dienu nav Valsts ieņēmumu dienesta administrēto nodokļu (nodevu) parāds, kas kopsummā pārsniedz 1000 *euro*, izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu, vai noslēgts vienošanās līgums.  Iesniedzot iesniegumu, eksportējošais krīzes skartais nodokļu maksātājs, cita starpā iesniedz informāciju, kas apliecina, ka uzņēmumam nav nodokļu parāds, kas kopsummā pārsniedz 1000 *euro*.  Ņemot vērā, ka informācija par nodokļu parādu ir publiski pieejama Valsts ieņēmumu dienesta administrēto nodokļu (nodevu) parādnieku datubāzē un tā tiek aktualizēta katru mēnesi septītajā un divdesmit sestajā datumā, tad gadījumos, ja, iesniedzot iesniegumu, pēdējā datu aktualizācijas datumā Valsts ieņēmumu dienesta publiskajā datubāzē nav iekļauta informācija par eksportējošo krīzes skarto nodokļu maksātāju, iesniegumā ir ietverama tikai norāde uz to, ka iesnieguma iesniegšanas dienā nodokļu maksātājam nav nodokļu (nodevu) parāds.  Savukārt, ja uz iesnieguma iesniegšanas dienu atbilstoši Valsts ieņēmumu dienesta publiskajā datubāzē iekļautajai informācijai eksportējošajam krīzes skartajam nodokļu maksātājam ir nodokļu (nodevu) parāds, kuru nodokļu maksātājs līdz iesniegumu iesniegšanas dienai ir nomaksājis vai ar Valsts ieņēmumu dienestu vienojies par labprātīgu nodokļu nomaksu, tad, iesniedzot iesniegumu, pievienojama informācija, kas minēto apstiprina. Piemēram, izziņu no Valsts ieņēmumu dienesta elektroniskās deklarēšanas sistēmas par aktuālajiem nodokļu parādiem uz iesnieguma iesniegšanas brīdi. Proti, ja tādu nebūs, tad izziņā būs norādīts, ka šajā datumā nodokļu maksātājam nav Valsts ieņēmumu dienesta administrēto nodokļu (nodevu) parādu. Savukārt, ja nodokļu maksātājs ir vienojies par labprātīgu nodokļu nomaksu, tad šādu informāciju nodokļu maksātājs norāda iesniegumā, papildu apliecinājumu par minēto faktu neiesniedzot. Proti, tā kā šāda informācija tiek iekļauta Valsts ieņēmumu dienesta administrēto nodokļu (nodevu) parādnieku datubāzē, tad pie nākamajā aktualizācijas datuma šāda informācija publiski būs pieejama.  Atbalsta kvalificējošās pazīmes, piemēram 1 miljons *euro* eksporta apjoms un citas ir noteiktas, lai visefektīvāk sasniegtu Projekta mērķi un nodefinētu atbalstāmo uzņēmumu grupu.  Atbalstu nosaka 25% apmērā no eksportējošā krīzes skartā nodokļu maksātāja 2019.gada nomaksātajām Valsts sociālās apdrošināšanas obligātajām iemaksām (darba devēja un darba ņēmēja daļas), bet ne vairāk kā 800 000 *euro* saistītai personu grupai.  Lai pieteiktos atbalstam eksportējošais krīzes skartais nodokļu maksātājs līdz 2020.gada 30.septembrim iesniedz Latvijas Investīciju un attīstības aģentūrā– ar drošu elektronisko parakstu parakstītu un ar laika zīmogu apliecinātu iesniegumu vai bez droša elektroniskā paraksta valsts pārvaldes pakalpojumu portālā [www.latvija.lv](http://www.latvija.lv/) Latvijas Investīciju un attīstības aģentūrai adresētu iesniegumu.  Iesniegumā norāda šādu informāciju un eksportējošā krīzes skartā nodokļu maksātāja apliecinājumus, par kuru informācijas patiesumu atbildīgs ir eksportējošais krīzes skartais nodokļu maksātājs:   * eksportējošā krīzes skartā nodokļa maksātāja nosaukumu, nodokļu maksātāja reģistrācijas numuru, e-pasta adresi un NACE 2.red. klasifikācijas kodu un kontu, kas atvērts kredītiestādē vai pie maksājumu pakalpojuma sniedzēja; * atbalstam pieprasīto summu un 2019.gadā nomaksāto valsts sociālās apdrošināšanas obligāto iemaksu kopsummu; * apliecinājumu, ka atbalsts tiks izlietots darba samaksai darbiniekiem no iesnieguma iesniegšanas brīža līdz 2020.gada 31.decembrim atbilstoši Komisijas paziņojumam; * apliecinājumu, ka:   eksportējošais krīzes skartais nodokļu maksātājs Komisijas regulas Nr. 651/2014 1. pielikuma 3.panta 3.punkta izpratnē atbilst sīkā (mikro) un mazā uzņēmuma definīcijai. Vienlaikus atbilstoši Komisijas regulas Nr. 651/2014 1. pielikuma 3.panta 3.punkta izpratnē iesniedz informāciju, kas ļauj pārliecināties, ka uz 2019. gada 31. decembri eksportējošam krīzes skartajam nodokļu maksātājam, kas atbilst mikro un mazā uzņēmuma definīcijai netiek piemērota kolektīva maksātnespējas procedūra saskaņā ar valsts tiesību aktiem vai eksportējošais krīzes skartais nodokļu maksātājs ir saņēmis glābšanas atbalstu, vai pārstrukturēšanas atbalstu.  eksportējošais krīzes skartais nodokļu maksātājs Komisijas regulas Nr. 651/2014 1. pielikuma 3.panta 3.punkta izpratnē atbilst vidēja un liela uzņēmuma definīcijai. Vienlaikus atbilstoši Komisijas regulas Nr. 651/2014 1. pielikuma 3.panta 3.punkta izpratnē iesniedz informāciju, kas ļauj pārliecināties, ka uz 2019.gada 31. decembri eksportējošais krīzes skartais nodokļu maksātājs nebija nonācis finanšu grūtībās saskaņā Komisijas regulas Nr. 651/2014.  Komersants, lai izpildītu ministru kabineta noteikumu 21. un 22.punktā noteikto, iesniedz Latvijas investīciju un attīstības aģentūrā atbilstošu informāciju, piemēram informāciju par pašu kapitālu un zaudējumiem 2019.gadā, informāciju par parādsaistībām u.c. informāciju, tādējādi LIAA varēs veikt grūtībās nonākuša uzņēmuma statusa pārbaudi.   * informāciju par iepriekš saņemtā un plānotā atbalsta, kas izsniegts saskaņā ar Eiropas Komisijas 2020.gada 19.marta Komisijas paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863)), apmēru, piešķiršanas datumu, atbalsta sniedzēju un Ministru kabineta noteikumiem, saskaņā ar kuriem atbalsts piešķirts vai to plānots piešķirt, lai Latvijas Investīciju un attīstības aģentūra pārliecinātos, ka atbalsts nepārsniedz 800 000 euro eksportējošajam krīzes skartajam nodokļu maksātājam Komisijas regulas Nr. 651/2014 1. pielikuma 3.panta 3.punkta izpratnē; * informāciju, kas apliecina, ka uzņēmums atbilst šo noteikumu 7.punkta kritērijiem; * aizpildītu MVK deklarāciju. * apliecinājumu, ka eksportējošais krīzes skartais nodokļu maksātājs iepriekš nav saņēmis, kā arī neplāno pieteikties citam atbalstam, par vienām un tām pašām attiecināmajām izmaksām.   LIAA tīmekļa vietnē tiks publicēts iesnieguma paraugs, uz kura pamata eksportējošais krīzes skartais nodokļu maksātājs sniedz minēto informāciju un apliecinājumus. Informācija ir iesniedzama tikai elektroniski, un lēmums tiek nosūtīts iesniedzējam uz norādīto e-pastu.  **Atbalsta piešķiršanas un uzraudzības kārtība**  LIAA, balstoties uz eksportējošā krīzes skartā nodokļu maksātāja iesniegumā norādīto informāciju, pieņem lēmumu par atbalsta piešķiršanu un piecu dienu laikā no lēmuma pieņemšanas dienas izmaksā visu pieprasīto atbalstu uz iesniegumā norādīto krīzes skartā nodokļu maksātāja kontu, . LIAA lēmums tiek nosūtīts uz eksportējošā krīzes skartā nodokļu maksātāja iesniegumā norādīto e-pasta adresi.  Lēmums par atbalsta piešķiršanu tiek pieņemts, balstoties tikai uz apliecinājumā sniegto informāciju, lai nodrošinātu ātrāku lēmumu pieņemšanu un mazināto administratīvo slogu atbalsta piešķīrējiem un atbalsta saņēmējiem.  Lai nodrošinātu labvēlīgus nosacījumus, atbalsta saņēmējam ir atļauts izlietot atbalstu attiecinot to uz periodu no iesnieguma iesniegšanas brīža.  Veicot uzraudzību pēc atbalsta piešķiršanas, LIAA pārliecinās, ka izmaksātais atbalsts novirzīts darba samaksas segšanai. Projekts nenosaka konkrētus kritērijus pēc kuriem krīzes skartajam nodokļu maksātājam jāizlieto piešķirtais atbalsts, taču atbalstam pilnībā jābūt izlietot darba samaksas segšanai.  Visā atbalsta uzraudzības periodā, LIAA veic 10 % no kopējā atbalstu saņēmušo eksportējošo krīzes skarto nodokļu maksātāju izlases veida pārbaudes. Ja LIAA rīcībā ir informācija par iespējamiem riskiem valsts atbalsta piešķiršanā, LIAA nodrošina konkrētā eksportējošā krīzes skartā nodokļu maksātāja atbilstības pārbaudi.  LIAA ir tiesīga pieprasīt no eksportējošā krīzes skartā nodokļu maksātāja papildu vai precizējošu informāciju un dokumentus, ja vienlaikus ar iesniegumu nav iesniegta visa prasītā informācija un dokumenti. LIAA ir tiesības noteikt papildu informācijas iesniegšanas termiņu, kā arī tiesības atteikt atbalsta piešķiršanu, ja informācija netiek sniegta.  LIAA atbalstu piešķir pieejamā finansējuma ietvaros, ievērojot krīzes skartā nodokļu maksātāju iesniegumu iesniegšanas secību.  LIAA publicē savā tīmekļvietnē un nosūta Valsts ieņēmumu dienestam to eksportējošo krīzes skarto nodokļu maksātāju sarakstu, kuri saņēmuši atbalstu darba samaksas kompensēšanai Covid-19 krīzes seku pārvarēšanai.  Ja iestājušies objektīvi apstākļi, kuros eksportējošais krīzes skartais nodokļu maksātājs secina, ka piešķirtais atbalsts pārsniedz darba samaksas izmaksai nepieciešamo – piemēram, tiek pārtrauktas darba attiecības, novērojama sezonāla ietekme, u.c. - atbalsta saņēmējs var brīvprātīgi atmaksāt piešķirto atbalsta pārsniegumu. Šādā gadījumā krīzes skartais nodokļu maksātājs nekavējoties informē LIAA par apstākļiem, kas ir par pamatu piešķirtā atbalsta pilnīgai vai daļējai atgriešanai, ja piešķirtā atbalsta apjoms pārsniedz darba samaksas izmaksai nepieciešamo apmēru un var labprātīgi atmaksāt piešķirto atbalsta apjomu līdz 2021.gada 15janvārim. Šādā gadījumā LIAA nepiemēro soda sankcijas.  Ja atbalsta saņēmējs ir sniedzis nepatiesu informāciju par atbilstību šo noteikumu 9. punktam – proti, par tā atbilstību atbalsta piešķiršanas nosacījumiem, grūtībās nonākušā uzņēmuma statusu - LIAA pieņem lēmumu par atbalsta atgūšanu un krīzes skartajam nodokļu maksājumam ir pienākums atmaksāt LIAA neapgūto atbalstu dubultā apmērā.  Valsts ieņēmumu dienests nodrošina LIAA piekļuvi tā datubāzēm atbalsta uzraudzības periodā par periodu no 2019.gada 1.janvāra līdz 2020.gada 31.decembrim šādā apjomā:   * informācija no darba devēja ziņojuma par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu par mēnesi; * informācija no pievienotās vērtības nodokļu deklarācijas; * darbības nozaru NACE 2.red. klasifikācijas kodi; * informācija no uzņēmuma gada pārskata   Ja LIAA, konstatē, ka krīzes skartais nodokļu maksātājs saņemto atbalstu pilnā apmērā nav izlietojis darba samaksai, krīzes skartajam nodokļu maksātājam ir pienākums atmaksāt LIAA neizmaksāto atbalsta apmēru.  **Atbalstu nepiešķir gadījumos,** ja krīzes skartais nodokļu maksātājs darbojas nozarēs, kas noteiktas Komisijas Regulas Nr.651/2014 1.punkta 3.daļā. Atbalstu nepiešķir arī nozarēm, kam atbalsts tiek piešķirts saskaņā ar Ministru kabineta noteikumiem “Covid-19 skarto tūrisma nozares saimnieciskās darbības veicēju atbalsta piešķiršanas kārtība”, kā arī atbalstu nepiešķir primārajai lauksaimniecībai, zivsaimniecībai un akvakultūras darbībām.  Ja komersants vienlaikus darbojas vienā vai vairākās nozarēs vai veic citas darbības, kas ietilpst noteikumu 19.punktā minētajās nozarēs, tas nodrošina šo nozaru darbību vai izmaksu nodalīšanu.  Atbalstu nepiešķir vidējiem vai lieliem eksportējošam krīzes skartam nodokļu maksātājam, ja tas 2019. gada 31. decembrī bija nonācis finanšu grūtībās saskaņā ar vismaz vienu no šādām pazīmēm atbilstoši Komisijas regulas Nr. 651/2014 2.panta 18.punktam:   * ja uzkrāto zaudējumu dēļ ir zaudēta vairāk nekā puse no tā parakstītā kapitāla. Ja, uzkrātos zaudējumus atskaitot no rezervēm (un visām pārējām pozīcijām, kuras ir vispārpieņemts uzskatīt par daļu no pašu kapitāla), rodas negatīvs rezultāts, kas pārsniedz pusi no parakstītā kapitāla; * ja eksportējošam krīzes skartam nodokļu maksātājam, kurā vismaz dažiem dalībniekiem ir neierobežota atbildība par tā parādsaistībām, uzkrāto zaudējumu dēļ ir zaudēta vairāk nekā puse no pašu kapitāla; * ja eksportējošam krīzes skartam nodokļu maksātājam ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, ir uzsākta bankrota procedūra, piemērota sanācija vai mierizlīgums, tā saimnieciskā darbība ir izbeigta, vai eksportējošais krīzes skartais nodokļu maksātājs atbilst normatīvajos aktos noteiktajiem kritērijiem, uz kuriem pamatojoties kreditors var pieprasīt maksātnespējas procedūru; * ja lielajam eksportējošam krīzes skartam nodokļu maksātājam saskaņā ar pēdējo divu noslēgto finanšu pārskatu datiem parādsaistību un pašu kapitāla bilances vērtību attiecība ir pārsniegusi 7,5 un procentu seguma attiecība, kas aprēķināta pēc EBITDA (peļņa pirms procentiem, nodokļiem un amortizācijas), ir bijusi mazāka par 1,0;ja eksportējošais krīzes skartais nodokļu maksātājs ir saņēmis glābšanas atbalstu un vēl nav atmaksājis aizdevumu vai atsaucis garantiju, vai ir saņēmis pārstrukturēšanas atbalstu un uz to joprojām attiecas pārstrukturēšanas plāns.   Šos ierobežojumu attiecībā uz atbalsta saņemšanu uzņēmumiem, kuri nonākuši grūtībās, nosaka Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, tai skaitā tas paredz atvieglotus nosacījumus uzņēmumiem, kas atbilst sīkā (mikro) un maza uzņēmuma statusam, kas atbilstoši ir ietverts noteikumu projekta 22.punktā. Līdz ar to valsts atbalsta regulējums nepieļauj atbalstīt tādus uzņēmumus, kuriem izpildās kāda no grūtībās nonākuša uzņēmuma pazīmēm uz 2019.gada 31.decembri. Kas ir skaidrojam ar valsts atbalsta pagaidu izņēmuma mērķi: pārvarēt sekas kas ir tieši saistītas ar COVID19 izraisīto krīzi, nevis kopumā stabilizēt uzņēmumu stāvokli ekonomikā.  **Valsts atbalsta jautājumi**  Projekta 23.punkts nosaka valsts atbalsta kontroles regulējuma ievērošanu attiecībā uz nelikumīgā valsts atbalsta atgūšanu, ja pārkāpti valsts atbalsta nosacījumi, ņemot vērā Eiropas Savienības tiesas 2019. gada 5. marta spriedumu Lietā C349/17 par lūgumu sniegt prejudiciālu nolēmumu atbilstoši Līguma par Eiropas Savienības darbību (turpmāk – LESD) 267. pantam tiesvedībā *Eesti Pagar AS* pret *Ettevõtluse Arendamise Sihtasutus*, *Majandus* ‑ *ja Kommunikatsiooniministeerium[[1]](#footnote-2)* Proti, tiek noteikts, ka arī gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot Līguma par Eiropas Savienības darbību 108. panta 3. punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma (t.sk., Komisijas Regulas Nr.651/2014) nosacījumi, dalībvalsts iestādei (atbalsta sniedzējam) ir pienākums pašai pēc savas iniciatīvas atgūt šādu komercdarbības atbalstu. Vienlaikus spriedumā noteikts, ka ar šīm tiesību normām tiktu nodrošināta visa nelikumīgā atbalsta atgūšana un lai līdz ar to tā saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū (atgūstamo procentu apmērs nevar būt pretrunā minētajam līdzvērtības un efektivitātes principam un tādējādi, nosakot atgūstamo procentu apmēru, ir jāievēro Eiropas Savienības tiesību normas.).  LIAA nodrošina atbalsta un informācijas uzskaiti. Minēto informāciju LIAA glabā 10 gadus no dienas, kad piešķirts pēdējais atbalsts, un informāciju pēc pieprasījuma iesniedz Komisijā. Savukārt Ekonomikas ministrija iesniedz Eiropas Komisijai ikgadējo pārskatu par sniegto atbalstu. Tāpat LIAA nodrošina informācijas publicēšanu atbilstoši Eiropas Komisijas lēmumā noteiktajām publicitātes pasākumu prasībām (Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā 86.punkts) saskaņā ar normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.  Šo noteikumu ietvaros sniegto atbalstu par vienām un tām pašām attiecināmajām izmaksām nedrīkst apvienot ar citu valsts atbalstu.  Par valsts atbalsta piešķiršanas brīdi tiek uzskatīta diena, kurā Latvijas Investīciju un attīstības aģentūra pieņem lēmumu par atbalsta piešķiršanu.  Lēmums par atbalsta piešķiršanu šo noteikumu izpratnē tiek pieņemts saskaņā ar Komisijas paziņojumu līdz 2020.gada 31.decembrim. Komisijas paziņojuma spēkā esamība, nosaka, ka visiem lēmumiem par valsta atbalsta piešķiršanu ir jābūt pieņemtiem līdz 2020.gada 31.decembrim, pretējā gadījumā to var uzskatīt par nelikumīgu valsts atbalstu.  Noteikumi stājas spēkā ar brīdi, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, LIAA |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs krīzes skartos eksportējošos uzņēmumus, kā arī LIAA. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertā tiesiskā regulējuma īstenošana tiks nodrošināta Ekonomikas ministrijas resora esošo līdzekļu un cilvēkresursu ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| **Rādītāji** | **2020.gads** | | Turpmākie trīs gadi (*euro*) | | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 51 000 000 | 0 | 0 | 0 | 0 | 0 |
| 2.1. valsts pamatbudžets | 0 | 51 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -51 000 000 | 0 | 0 | 0 | 0 | 0 |
| 3.1. valsts pamatbudžets | 0 | -51 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +51 000 000 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Centrālās statistikas pārvaldes informācijai, MK noteikumiem kritērijiem varētu atbilst 350 krīzes skartie eksportējošie uzņēmumi, līdz ar to vidējā atbalsta summa vienam uzņēmumam, pie nosacījuma, ja visi krīzes skartie eksportējošie uzņēmumi piesakās, var sastādīt līdz 145 tūkstošiem eiro vienam. Vienlaikus, atbilstoši valsts atbalsta ietvaram, programmas maksimālais pieejamais finansējums vienam krīzes skartam eksportējošajam uzņēmumam ir 800 tūkstoši, līdz ar to atbalstu varētu saņemt mazāks komersantu skaits. Lai novērstu programmas līdzekļu pārtēriņu ir noteikts gan atbalsta programmas maksimālais apjoms, gan nosacījums, ka komersantu iesniegumi tiek izskatīti pieteikumu iesniegšanas kārtībā. | | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | | |
| 8. Cita informācija | Nepieciešamais finansējums atbalstam eksportējošiem nodokļu maksātājiem Covid-19 krīzes seku pārvarēšanai tiks nodrošināts no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, Ekonomikas ministrijai finansējumu pieprasot pa daļām atbilstoši nepieciešamajam apmēram. | | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | * Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)). * Eiropas Komisijas Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem un 2020.gada 8.maijā pieņemtajiem grozījumiem) (angliski - *Temporary Framework to support the economy in the context of the COVID-19 outbreak*) (turpmāk – Komisijas paziņojums). * Komisijas 2004. gada 21. aprīļa regulas (EK) Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Komisijas regula Nr. 794/2004). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:   1. Komisijas regula Nr. 651/2014; 2. Komisijas paziņojums. 3. Komisijas regula Nr. 794/2004 | | |
| A | B | C | D |
| Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. pielikums | Noteikumu projekta 4.1.apakšpunkts | Ieviests pilnībā | Neparedz stingrākas prasības. |
| Komisijas regulas Nr. 651/2014 2.panta 24.punkts | Noteikumu projekta 4.2. apakšpunkts | Ieviests pilnībā | Neparedz stingrākas prasības. |
| Komisijas regulas Nr. 651/2014 1. pielikuma 3. panta 3. punkts | Noteikumu projekta 5.punkts | Ieviests pilnībā | Neparedz stingrākas prasības. |
| Komisijas paziņojuma 22.punkta a) punkts | Noteikumu projekta 6. punkts | Ieviests pilnībā | Neparedz stingrākas prasības. |
| Komisijas paziņojuma 22.punkta c) punkts | Noteikumu projekta 9.4. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta c)bis punkts | Noteikumu projekta 9.4.1. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta c) punkts | Noteikumu projekta 9.4.2. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta a) punkts | Noteikumu projekta 9.5. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta c) punkts | Noteikumu projekta 9.7. apakšpunkts | Ieviests pilnībā | Neparedz stingrākas prasības. |
| Komisijas paziņojuma 22.punkta c) punkts | Noteikumu projekta 21.punkts | Ieviests pilnībā | Neparedz stingrākas prasības. |
| Komisijas paziņojuma 22.punkta c) *bis* punkts | Noteikumu projekta 22.punkts | Ieviests pilnībā | Neparedz stingrākas prasības. |
| Komisijas regulas Nr. 794/2004 10. un 11.pants | Noteikumu projekta 23.punkts | Ieviests pilnībā | Neparedz stingrākas prasības. |
| Komisijas paziņojuma 89. un 90. punkts | Noteikumu projekta 24. punkts | Ieviests pilnībā | Neparedz stingrākas prasības. |
| Komisijas paziņojuma 86. punkts | Noteikumu projekta 25.punkts | Ieviests pilnībā | Neparedz stingrākas prasības. |
| Komisijas paziņojuma 22.punkta a) punkts | Noteikumu projekta 27.punkts | Ieviests pilnībā | Paredz stingrākus noteikumus, vienlaikus nodrošinot, ka uzņēmums nekļūdās un nepārkāpj valsts atbalsta regulējuma maksimālo apjomu. Atbalstu nevar pieteikt par vienām un tām pašām izmaksām, kas neaizliedz pieteikties atbalstam par citām uzņēmumu izmaksām citās valsts atbalsta programmās. |
| Komisijas paziņojuma 87. un 88. punkts | Noteikumu projekta 30 .punkts | Ieviests pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |  |  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbalsta programma tiks saskaņota ar Eiropas Komisiju |  |  |
| Cita informācija | Nav. |  |  |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta 08.06.2020. krīzes vadības grupas uzņēmējdarbības veicināšanai ietvaros apspriežot noteikumu projektu ar nozares uzņēmējiem. |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, LIAA |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projektā ietvertā tiesiskā regulējuma īstenošana tiks nodrošināta Ekonomikas ministrijas resora esošo līdzekļu un cilvēkresursu ietvaros. |
| 3. | Cita informācija | Nav |

**Ekonomikas ministrs J.Vitenbergs**

**Vīza:**

**Valsts sekretārs E. Valantis**

1. Sprieduma teksts latviešu valodā ir pieejams šeit: <http://curia.europa.eu/juris/document/document.jsf;jsessionid=3FCFE9F9814714B6A5445FE9C58E7902?text=&docid=211287&pageIndex=0&doclang=LV&mode=lst&dir=&occ=first&part=1&cid=933595> [↑](#footnote-ref-2)